زنـدگـی تـو واھـــگانی شـیـرکـنیں یات ئے منی
سیم ءُ سَن کَرن ءُ سدی اَں ھمسپر بات ئے منی
تو بلوچستان ءِ رنگ ءِ درور ءَ تئی کئے بہ بیت
عشقی شیدا تئی ھزار اَنت تو بلئے بات ئے منی
چون شموشاں من تئئ بچکند ءُ آسکی دیدگاں
سکّی اَں گوں من ہوار ءُ وَشّی اَں شات ئے منی
مِہــر پربنـدیں مـِجــازاں پہ تئی کولئـیگ بـاں
تو مُراد ءُ منزل ئے مرچیئگ ءُ باندات ئے منی
خان تئئ پُرس ءَ ندار اَنت شاتُل ءُ کونج ءُ کُلی
ارس ئے دریا ہار کنتیں کِبلہ اِیں مات ئے منی
“””امـداد خان”””